title: François Alfonsi
text: François Alfonsi (Francescu Alfonsi e korseg) zo ur politikour broadelour eus Korsika. 
  
  Ganet eo bet en Aiacciu e 1953. Goude studioù e Pariz hag e Grenoble e teuas en-dro da Gorsika e 1976. Goude bezañ bet o kelenn en doa kavet labour en ADEME (Agence de l’Environnement et de la Maîtrise de l’énergie). Kroget en doa gant ar stourm politikel er bloavezhioù 1980, pa oa aet e-barzh ar strollad broadelour UPC (Unione di u Populu Corsu). Kuzulier e voe e Bodadenn Korsika etre 1987 ha 1998. Abaoe 2002 ez eo unan eus renerien ar PNC (Partitu di a Nazione Corsa). 
  
  Abaoe 2002 ivez ez eo maer kumun Osani. Dilennet eo bet da gannad e Parlamant Europa e miz Mezheven 2009, war listenn Europe Écologie
  
  Liammoù diavaez
  
  F. Alfonsi, kannad e Parlamant Europa
  
  Politikourien Korsika
  Ganedigezhioù 1953
  Kannaded europat